ΕΛΛΗΝΙΚΗ ΔΗΜΟΚΡΑΤΙΑ

 **ΑΝΩΤΑΤΗ ΣΧΟΛΗ**

 **ΚΑΛΩΝ ΤΕΧΝΩΝ**

 **Γ Ρ Α Μ Μ Α Τ Ε Ι Α**

**ΤΜΗΜ.ΕΙΚΑΣΤΙΚΩΝ ΤΕΧΝΩΝ**

 Πατησίων 42, 106 82 Αθήνα

Aριθ. Πρωτ. 797 Αθήνα 3 Μαρτίου 2022

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΜΕΤΑΤΑΞΕΙΣ**

**ΕΚΠΑΙΔΕΥΤΙΚΩΝ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

**ΚΑΙ ΜΕΛΩΝ ΕΙΔΙΚΟΎ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ**

**ΣΕ ΘΕΣΕΙΣ Ε.ΔΙ.Π ΚΑΙ Ε.Ε.Π**

**ΣΤΟ ΤΜΗΜΑ ΕΙΚΑΣΤΙΚΩΝ ΤΕΧΝΩΝ**

Η Γενική Συνέλευση του Τμήματος Εικαστικών Τεχνών στη συνεδρίαση της στις **8.2.2022** ενέκρινε την προκήρυξη για μετατάξεις *μόνιμων εκπαιδευτικών της πρωτοβάθμιας και της δευτεροβάθμιας εκπαίδευσης και μέλη του Ειδικού Εκπαιδευτικού Προσωπικού σε θέσεις Ε.ΔΙ.Π και Ε.Ε.Π σύμφωνα με την παρ. 4α του άρθρου 20 του Ν. 4452/2017 όπου τροποποιείται η παρ. 7 του άρθρου 33 του Ν. 4386/2016 και τις οδηγίες του Υπουργείου Παιδείας, Έρευνας και Θρησκευμάτων σχετικά με την υλοποίηση των περιεχομένων στο άρθρο 20 του Ν. 4452/2017 και ημερομηνία 6.4.2017, γ*ια την κάλυψη των κάτωθι διδακτικών αναγκών, του Τμήματος Εικαστικών Τεχνών, ως εξής:

1. **Μία (1) θέση με γνωστικό αντικείμενο «Σκηνογραφία»**
2. **Μία (1) θέση με γνωστικό αντικείμενο  " Ενισχυτική εργαστηριακή διδασκαλία, ειδικών εικαστικών εκπαιδευτικών εφαρμογών και εργαστηριακής μεθοδολογίας στο πλαίσιο των μαθημάτων της Διδακτικής της Τέχνης και των Παιδαγωγικών"**
3. **Δύο (2) θέσεις με γνωστικό αντικείμενο «Γραμμικός σχεδιασμός, αρχές αρχιτεκτονικών συνθέσεων και διαμόρφωσης χώρου»**

Oσοι ενδιαφέρονται καλούνται να καταθέσουν στη Γραμματεία του Τμήματος Εικαστικών Τεχνών στην διεύθυνση Πατησίων 42, ΤΚ 10682 Αθήνα (mail: mkatra@asfa.gr 210-3897143 κα Κατρά) ***τα κάτωθι δικαιολογητικά αποκλειστικά και μόνο σε ηλεκτρονική μορφή σε cd ή usb (5 αντίγραφα cd) έως και την Πέμπτη 31 Μαρτίου 2022.***

1. Αίτηση υποψηφιότητας (υποχρεωτικά δήλωση αριθμού κινητού και mail).

2. Φωτοαντίγραφα των τίτλων σπουδών σχετικά με το γνωστικό αντικείμενο της υπό πλήρωση θέσης .

3. Βιογραφικό σημείωμα

4. Επιστημονικό/Εφαρμοσμένο/Ερευνητικό έργο και συγκεκριμένα Εκπαιδευτική εμπειρία ή εμπειρία σε εργαστηριακό-εφαρμοσμένο –διδακτικό έργο ή αναγνωρισμένο επαγγελματικό/ερευνητικό έργο σε σχετικό επιστημονικό πεδίο ή διετής σχετική εργασία σε ερευνητικά κέντρα της ημεδαπής ή αλλοδαπής ή συνδυασμό των ανωτέρω.

5. Δημοσιευμένο ή δημοσιοποιημένο έργο σε Εθνικά & Διεθνή επιστημονικά περιοδικά , συνέδρια, εκθέσεις σχετικά με το αντικείμενο της θέσης που αιτούνται.

6. Για την κατάληψη της θέσης απαιτείται διετής κατ’ ελάχιστον εκπαιδευτική συνεργασία σε επίπεδο διδασκαλίας ή έρευνας με Ίδρυμα ή ισότιμο ερευνητικό κέντρο της τριτοβάθμιας εκπαίδευσης

 Ο Πρύτανης

Τρανός Νικόλαος